kardosdrur/scandi-wiki huggingface dataset:
Førerkort

Et førerkort kan være 2 ting:

 Erstatningssystem for køreskiver i en lastbil eller bus
 Bevis for retten til at føre en taxa eller sygetransport

Lastbil 
Et førerkort til lastbil er et chipkort der med tiden kommer til at erstatte køreskiver i lastbiler og busser. Tidligere har føreren hver morgen skullet udfylde en rund skive med navn, sted, dato, nummerplade og kilometerstand, for der efter at sætte skiven i fartskriveren. Skriveren har så tegnet en graf over hastigheden fortløbende på skiven, der langsomt drejer rundt i maskinen. Et omløb tager 24 timer.

Efter 1. januar 2006 har alle ny-indregistrerede lastbiler og busser skullet have en elektronisk / digital fartskriver, der registrerer det samme som nævnt ovenfor, men mere præcist og med færre muligheder for snyd.

For at køre et køretøj med digital fartskriver, skal føreren være i besiddelse af et førerkort, der er personligt og derfor ikke kan udlånes eller overdrages til andre.

Kortet er på størrelse med et dankort og er påført et foto af ejeren, navn, CPR-nummer, kørekortnummer, nationalitet m.v.

Kortet indsættes i maskinen og lagrer oplysninger om kørslen 28 dage tilbage, hvorefter data overskrives. Derfor skal kortet aflæses jævnligt, hvor data overføres til en computer. Lige som med køreskiver skal disse data lagres i et år hos vognmanden.

Fartskriveren lagrer data 365 dage tilbage, så vognmanden kan også se hvordan evt. eksterne chauffører har kørt, ligesom politiet kan aflæse hvem der har kørt køretøjet hvornår, idet maskinen lagrer stamdata fra førerkortet.

Taxi/sygetransport 
For at køre taxi/hyrevogn i Danmark kræves det at personen er indehaver af et gyldigt erhvervskørekort samt et førerkort. 

Et førerkort udstedes typisk af kommunalbestyrelsen i den kommune, hvor chaufføren skal arbejde eller i København af Storkøbenhavns Taxinævn. I nogle kommuner kræves det at føreren gennemfører en prøve i kommunens geografi for at kunne opnå et førerkort. Der skal altid afleveres en straffeattest ved udstedelse af et kommunalt førerkort.

Et førerkort kan max. udstedes med en gyldighed på 5 år, og ansøgeren skal inden for de sidste 10 år have gennemført et chaufførkursus, der er godkendt af Færdselsstyrelsen.

Eksterne henvisninger 
Færdselsstyrelsen: Om førerkort

Færdselsregler
Juba 2.

Kong Juba 2. af Numidien (*52 f.Kr. †23 e.Kr.) var gift med Cleopatra Selene, som var datter af Marcus Antonius og Cleopatra. De regerede Numidien i fællesskab, indtil den politiske situation blev så ustabil, at de måtte rejse til Mauretanien.

Juba var søn af den berbiske konge, Juba 1. (*85 f.Kr. †46 f.Kr.), som blev besejret af romerne i 60 f.Kr.), hvorefter Numidien var blevet gjort til en romersk lydstat. Juba 2. blev opdraget i Rom, og i året 25 f.Kr. sendte kejser Augustus ham og hans hustru (der også var romersk opdraget) til Numidien, hvor Juba blev indsat på landets trone. Augustus håbede på den måde at kunne samarbejde med numidierne, men Juba var blevet alt for romersk for numidiernes smag, og han måtte til sidst give op og forlade landet.

Da Cleopatra Selene var død, giftede Juba sig med Glaphyra, der var datter af kong Archelaios af Kappadokien og enke efter et af Herodes den Stores børnebørn. Tilsyneladende må være blevet skilt, for hun giftede sig senere med en anden af Herodes' børnebørn. Da Juba selv døde , blev han efterfulgt af sin søn, Ptolemaios af Mauretanien, men kejser Caligula fik ham myrdet i året 40 e.Kr., så han kunne annektere Numidien for Romerriget.

Juba skrev flere bøger, som mest handlede om historie og naturforhold, men det var kun hans guide til Arabien, der virkeligt blev kendt i Rom. Han udsendte ekspeditioner til Madeira og de Kanariske øer, og Plinius skrev, at Juba var den første, der så disse øgrupper. Én af de opdagelser, man gjorde under disse ekspeditioner, var den medicinske plante, Euphorbia regis-jubae, der blev opkaldt efter kongen.

Eksterne henvisninger 
 Biografier over Juba 2. og Cleopatra Selene 

Konger
Personer i Afrikas historie
Personer fra Romerriget
Mauretaniens historie
Gnejs

Gnejs er en stribet eller båndet grundfjeldsbjergart. Striber og bånd skyldes deformation. Det viser, at gnejs er en metamorf bjergart, som oprindelig bestod af andre, primære bjergarter eller protolither. Metamorfosen er en følge af en bjergkædefoldning (orogenese), der har påvirket de primære bjergarter mekanisk (udtværing, foldning mv.) foruden høj temperatur og/eller tryk. Det færdige produkt får herved sammen med sin nye struktur oftest et nyt mineralselskab af feldspat, kvarts, lidt glimmer og andre mørke mineraler (granitisk sammensætning). 

Gnejsens udgangsmateriale kan både være af magmatisk oprindelse: (ortognejs) eller af sedimentær oprindelse (paragnejs). Typiske protolither er granit, sandsten og skifer, de to sidste eksempler på paragnejs. 

Gnejsens sammensætning kan fremgå af navnet:
 granitisk gnejs
 diorit-gnejs
 ...

Indholdet af karakteristiske mineraler kan indgå i navnet:
 granat-gnejs
 biotit-gnejs
 albit-gnejs
 ...

Acasta Gneiss er den ældst kendte bjergart dannet på Jorden.

Eksterne henvisninger 
 Bjergarter på geo.au.dk

Metamorfe bjergarter
Feldspat

Feldspat er navnet på en vigtig gruppe af bjergartsdannende mineraler, som udgør så meget som 60% af jordskorpen. Feldspat findes i magmatiske bjergarter (basalt, granit...), i metamorfe bjergarter (gnejs) – og i sedimentære bjergarter (arkose).

Feldspat er et tecto-silikat og dets kemiske formel er (Na,K,Ca,Ba)(Al,Si)4O8, hvor grundstofferne i parenteserne er mulige atomer.

Rent KAlSi3O8 kaldes kalifeldspat eller orthoklas.

Plagioklas er en blanding af anorthit (CaAl2Si2O8) og albit (NaAlSi3O8). Eksempelvis kaldes An10-30 (10 til 30 % anorthit) for oligoklas, An30-50 for andesin, An50-70 for labradorit og An70-90 for bytownit.

Noter 

Silikatmineraler
Sheffield Wednesday F.C.

Sheffield Wednesday er en engelsk fodboldklub.

Sheffield Wednesday er den femteældste klub i den engelske liga, da klubben blev stiftet 4. september 1867. Sheffield var et af de steder fodbold først kom frem, og verdens ældste klub er Sheffield F.C. (stiftet 1857).

Klubben er den eneste engelske ligaklub med en ugedag (onsdag) som "efternavn". Navnet stammer fra den nu hedengangne cricketklub, der senere stiftede fodboldklubben. På grund af lønstrukturen i minebranchen, hvor de fleste af klubbens medlemmer var beskæftiget, kunne det bedre betale sig for dem at spille om onsdagen og tage vagter om lørdagen, hvor de andre klubber ellers spillede. Indtil 1920'erne var fodboldklubben blot kendt som The Wednesday.

Tilnavnet 'The Owls' (uglerne) stammer fra stadionet Owlerton, hvor klubben siden 1899 har haft hjemmebane. I 1914 skiftede stadion navn til Hillsborough.

Kim Olsen blev den første dansker, der spillede for klubben. Han skiftede i februar 2004 fra FC Midtjylland for et beløb der menes at have været £20.000 (ca. 250.000 kr.). Olsen spillede 12 kampe (fem som indskifter) for klubben, men blev aldrig nogen succes i klubben, og skiftede i december 2004 til Silkeborg IF. Siden da blev Mikkel Bischoff den anden dansker i klubben, da han i marts 2006 blev udlånt fra sin engelske klub Manchester City. I sine fire kampe for klubben var han med til at sikre Wednesdays overlevelse i Englands næstbedste række, The Championship.

Truppen

Titler 
Sheffield Wednesday har siden 1892 spillet i den engelske liga (grundlagt 1888). I øjeblikket spiller de i den næstbedste række, The Championship. Historisk er det, inklusive 2007/08-sæsonen, blevet til 68 sæsoner i den bedste division, 32 i næstbedste og seks i den tredjebedste, og det med følgende resultater:

 Division I
 Mester fire gange (1903, 1904, 1929, 1930)
 Andenplads 1961
 Tredjeplads otte gange (1906, 1913, 1931, 1932, 1933, 1935, 1939, 1992)

 Division II
 Vinder fem gange (1900, 1926, 1952, 1956, 1959)
 Oprykning tre gange (1950, 1984, 1991)

 Division III
 Play-off vinder 2005
 Runners up 2012

 FA Cup
 Vinder to gange (1907, 1935)
 Finalist to gange (1966, 1993)
 Semifinalist syv gange (1904, 1905, 1930, 1954, 1960, 1983, 1986)

 Liga Cup
 Vinder 1991
 Finalist 1993
 Semifinalist to gange (1994, 2002)

 FA Charity Shield (kamp mellem mester og FA Cup-vinder)
 Vinder 1935
 Toer 1930

Eksterne henvisninger 

 Sheffield Wednesdays officielle hjemmeside
 Det største forum for fans af klubben på internettet
 Uafhængig fanside

Se også 
 England, Sheffield

Fodboldklubber i England
Etableret i 1867
Wednesday F.C.
Forlaget Udvikling

Forlaget Udvikling blev oprettet i 2000 i tilknytning til Udvikling, Tidsskrift om udviklingshæmmede. Fra 1. januar 2004 er tidsskriftet Udvikling og Forlaget Udvikling fusioneret med Forstandergruppen. I 2006 skiftede Forstandergruppen navn til Socialt Lederforum.

Intentionen med forlaget er at give mulighed for at udgive smalle produktioner, i mindre oplag, primært faglitteratur, men også skønlitteratur, der fokuserer på mennesker der er udviklingshæmmede. Forlagets produktioner kan eksempelvis være bøger om brugerinddragelse, boligtilbud, dagtilbud, arbejde, undervisning og fritid samt det arbejde som det professionelle personale udfører på området, herunder forskning, udviklingsprojekter og erfaringer fra praksis.

Forlag fra Danmark
Etableret i 2000
Bullet with Butterfly Wings

"Bullet with Butterfly Wings" er en Grammy Award-vindende sang af Smashing Pumpkins og den første single fra dobbeltalbummet Mellon Collie and the Infinite Sadness fra 1995. Sangen er skrevet af Billy Corgan og vandt prisen for Best Hard Rock Performance ved Grammy Awards 1997. 

Singlen blev udgivet d. 23. oktober 1995 og indeholdt b-siden "...Said Sadly", hvor James Iha synger duet med Nina Gordon. Den amerikanske single blev solgt i mere end 500.000 eksemplarer i USA og opnåede som den første af tre singler i træk guld i USA. Det var bandets første guldsingle. "Bullet with Butterfly Wings" er senere også blev udgivet på bokssættet The Aeroplane Flies High og opsamlingspladen Rotten Apples. 

"Bullet with Butterfly Wings" blev også bandets første top 40-hit og toppede som nummer 22 på den amerikanske hitliste. Sangen lå nummer 91 på VH1's liste over de bedste sange nogensinde inden for hård rock. 

I forbindelse med udgivelsen af bandets syvende album Oceania i 2012 lavede musikmagasinet Rolling Stone en oversigt over de 20 bedste sange fra Smashing Pumpkins ud fra en omfattende afstemning blandt fans. "Bullet with Butterfly Wings" blev stemt ind som nummer syv på listen.

B-sider 

Den oprindelige single fra 1995 indeholder kun én b-side. Da bandet samlede alle fem singler fra albummet i boxsættet The Aeroplane Flies High, besluttede man at indspille en række coversange til at fylde "Bullet with Butterfly Wings"-singlen ud. Covernumre blev indspillet i 1996.

Singlen (1995) 

 "...Said Sadly"

Sangen er skrevet af James Iha, og han synger duet med Nina Gordon.

The Aeroplane Flies High (1996) 

 "...Said Sadly"
 "You're All I've Got Tonight"
 "Clones (We're All)"
 "A Night Like This"
 "Destination Unknown"
 "Dreaming"

"...Said Sadly" er skrevet af James Iha, og han synger duet med Nina Gordon. "You're All I've Got Tonight" er skrevet af Ric Ocasek, og sangen er tidligere indspillet af The Cars. "Clones (We're All)" er skrevet af David Carron og tidligere indspillet af Alice Cooper. "A Night Like This" er skrevet af Robert Smith og tidligere indspillet af The Cure. Nummeret har James Iha på vokal. "Destination Unknown" er skrevet af Dale Bozzio, Terry Bozzio og Warren Cuccurullo og tidligere indspillet af Missing Persons. "Dreaming" er skrevet af Debbie Harry og Chris Stein, og sangen er tidligere indspillet af Blondie. "Dreaming" synges af både Billy Corgan og D'arcy Wretzky.

Musikvideo 

Samuel Bayer instruerede musikvideoen til sangen. Video blev vist første gang på MTV i efterået 1995 og er den sidste video, hvor Billy Corgan har hår. Det var ligeledes første gang, at Billy Corgan havde den karakteristiske Zero-T-shirt på.

Sange fra 1995
Smashing Pumpkins-sange
Trekant (flertydig)

Trekant har flere betydninger:

 Trekant – en geometrisk polygon med tre vinkler og tre sider
 Ligesidet trekant
 Retvinklet trekant
 Stumpvinklet trekant
 Ensvinklede trekanter
 Trekanttilfælde
 Trekantområdet – området mellem Vejle Fjord, Kolding Fjord og Lillebælt, med byerne Vejle, Fredericia og Kolding
 Trekanten (Ørting Sogn) – en bebyggelse i Ørting Sogn
 Den gyldne trekant – en betegnelse for et område i Burma, Thailand og Laos, kendt for sin store produktion af opium
 Bermudatrekanten – et område, der ligger mellem Bermuda, Florida og Puerto Rico
 Trekanten – et stjernebillede på den nordlige himmelkugle
 Sydlige Trekant – et stjernebillede på den sydlige himmelkugle
 Trekanten (fægteklub) – en fægteklub i København
 Trekanten (Aalborg Øst) – bibliotek & kulturhus beliggende i Aalborg Øst
 Lyserød trekant - den lyserøde trekant har været et symbol for forskellige LGBTQ-identiteter
 Hala'ib-trekanten - landområde i det nordøstlige Afrika, ved det Røde Hav

Se også
 Advarselstrekant – et trekantet advarselsskilt, som sættes op for at advare andre trafikanter
 Trekanttal – talfølge, hvor det første trekanttal er 1, det andet er 1+2, det tredje er 1+2+3 osv.
 Gruppesex – kaldes en trekant når der er tre deltagere
 Trekanter – en dansk/amerikansk erotisk film fra 1969
 Dramatrekant - sociologisk model for mellemmenneskelige forhold fremsat af den amerikanske psykiater Stephen B. Karpman
 Ménage à trois - fransk udtryk som betegner et romantisk eller seksuelt forhold, der involverer tre personer
 Sierpinski-trekant - fraktal og en selvsimilær geometrisk figur, hvis overordnede form er en ligesidet trekant
 Pascals trekant - Pascals trekant er et geometrisk arrangement indenfor matematikken
 Trekantshandel - benyttes om handel mellem tre havne eller områder, der indbyrdes har en relativt stor afstand og er nødt til at passere et hav
Roskilde Amt (før 1808)

Roskilde Amt var et dansk amt, der bestod af Voldborg Herred, Sømme Herred, Ramsø Herred og Tune Herred. Det erstattede det hidtidige amt af samme navn ved amtsreformen i 1793, idet der dog ikke skete større ændringer ved den lejlighed. I 1808 blev det lagt under Københavns Amt. I 1842 blev de to gamle amter delvist adskilt igen som to amtskredse med hver deres amtsråd men med fælles amtsmand. Ved Kommunalreformen i 1970 blev de skilt helt ad som henholdsvis Københavns Amt og Roskilde Amt.

Amtmænd 
 1793 – 1796: Werner Jasper Andreas greve Moltke (sad siden 1787)
 1796 – 1799: Johan Heinrich greve Knuth
 1800 – 1808: Michael Treschow (afskediget ved amtets forening med Københavns Amt)

Se også 
Kirker i Københavns og Roskilde Amter

Kilder 
 Sogn-Herred-Amt, særnummer af Slægt&Data, 1998, 
 Trap Danmark 4. udgave 1920

Noter 

Danmarks amter (1793-1970)
Tonight, Tonight

"Tonight, Tonight" er en sang skrevet af Billy Corgan og indspillet af Smashing Pumpkins. Den blev udgivet som den fjerde single fra albummet Mellon Collie and the Infinite Sadness fra 1995.

Singlen blev udgivet d. 15. april 1996 i Europa, men kom først nogle måneder senere i USA. Selv om singlen blev den første af de fire (på daværende tidspunkt) udgivne singler fra albummet, der ikke opnåede guldstatus, blev sangen (og den medfølgende musikvideo instrueret af Jonathan Dayton og Valerie Farris) en kæmpesucces, og bandet vandt syv MTV Video Music Awards i 1996 for "Tongiht, Tonight". Videoen er baseret på den berømte, franske stumfilm "Le Voyage Dans la Lune" ("Rejsen til Månen") af Georges Méliès.

På grund af den lange, velkendte intro har sangen egnet sig til tv i som temamusik eller i teasere. Ved De Olympiske Lege i Atlanta, USA i 1996 brugte en amerikansk tv-station den lange instrumentale intro af sangen som temamusik til ét af deres tv-programmer. Også danske tv-stationer bruger "Tonight, Tonight" med jævne mellemrum. I 2010 gjorde TV 2 brug af dele af sangen i forbindelse med tv-programmet Vild med dans, og i 2011 valgte 3+ at bruge sangen i forbindelse med Champions League-opgøret mellem FC København og Chelsea.

I forbindelse med udgivelsen af bandets syvende album Oceania i 2012 lavede musikmagasinet Rolling Stone en oversigt over de 20 bedste sange fra Smashing Pumpkins ud fra en omfattende afstemning blandt fans. "Tonight, Tonight" blev stemt ind som nummer seks på listen.

B-sider 
 "Meladori Magpie"
 "Rotten Apples"
 "Medellia of the Grey Skies"
 "Jupiter's Lament"
 "Blank"
 "Tonite Reprise"

Alle sange er skrevet af Billy Corgan. Bandets første greatest hits-album er opkaldt efter sangen "Rotten Apples", som kan findes her. "Tonite Reprise" er en demoudgave udgave af "Tonight, Tonight" med anderledes tekst.

Smashing Pumpkins-sange
Sange fra 1995
Thirty-three

"Thirty-three" er en sang skrevet af Billy Corgan og indspillet af Smashing Pumpkins. Den blev udgivet som den femte og sidste single fra dobbeltalbummet Mellon Collie and the Infinite Sadness fra 1995 og er bandets seneste top 40-hit i USA.

Singlen blev udgivet d. 11. november 1996. Sangen, der hedder "Thirty-three" og ikke "33", skulle oprindeligt have været den første af tre sange, hvoraf de to sidste skulle have heddet "Sixty-six" (66) og "Ninety-nine" (99). Billy Corgan nåede dog aldrig at få skrevet de sidste to. Det blev den første single udgivet efter Jimmy Chamberlins fyring i sommeren 1996, og måske derfor valgte bandet at udgive en sang, hvorpå han ikke spiller drummer, som den femte og sidste single. Nogle påstår, at bandet ville have udgivet "Muzzle" som den femte og sidste single fra dobbeltalbummet, og "Muzzle" blev også udgivet som radiosingle nogle måneder før og promoveret på Conan O'Briens amerikanske talkshow, men at "Thirty-three" blev valgt, fordi Chamberlin ikke medvirker.

"Thirty-three" blev et af bandets største hit inden for amerikanske alternativ radio. Sangen gik ind som nummer to på den amerikanske alternative hitliste, hvilket kun "1979" og "Bullet with Butterfly Wings" tidligere havde formået. Bandets to tidligere singler, "Zero" og "Tonight, Tonight", havde ikke klaret sig så godt på listen. 

I forbindelse med udgivelsen af bandets syvende album Oceania i 2012 lavede musikmagasinet Rolling Stone en oversigt over de 20 bedste sange fra Smashing Pumpkins ud fra en omfattende afstemning blandt fans. "Thirty-three" blev stemt ind som nummer 16 på listen.

B-sider 
 "The Last Song"
 "The Aeroplane Flies High (Turns Left, Looks Right)"
 "Transformer"
 "The Bells"
 "My Blue Heaven"

Alle sange er skrevet af Billy Corgan med undtagelse af "The Bells", som er skrevet af James Iha, og "My Blue Heaven", som er en gammel amerikansk klassisker fra 1927.

Smashing Pumpkins-sange
Sange fra 1995
Eiffel

Eiffel kan have flere betydninger:
 Gustave Eiffel – ingeniør, som blandt andet har konstrueret og bygget Eiffeltårnet.
 Eiffel (programmeringssprog) – analyse-, konstruktions- og programmeringssprog.
Hanne Hansen

Hanne Hansen (født 1944 i København) er en dansk forfatter og digter.

Hun bor i dag i København og har været på studieophold i Tokyo vedrørende haiku. I 1991 modtog hun Peder Jensen Kjærgaards og Hustrus Forfatterlegat.

Bibliografi 
 Fuldmånen lyser. Digte, Net-Bog-Klubben, 1998.
 Orienten retur. Haiku-digte, Net-Bog-Klubben, 2000.
 Stunder. Haiku-digte, Attika, 2001
 Krummepikkende spurve. Digte, Attika, 2002
 At skrive haiku, Hanne Hansen og Sys Matthiesen. Net-Bog-Klubben, 2003

Ekstern henvisning 
Artikel om haiku  i Sentura

Digtere fra Danmark
Faglitterære forfattere fra Danmark
Personer fra København
Dansksprogede forfattere fra Danmark
Centraleuropæisk tid

Centraleuropæisk tid (CET) er en zonetid, der er synonym med tidszonen UTC+1. Den er i de fleste praktiske situationer lig med GMT+1. Centraleuropæisk sommertid (CEST) svarer til UTC+2. Danmark benytter som de fleste andre europæiske lande CET som normaltid og CEST som sommertid.

Centraleuropæisk tid var tidligere også kendt som mellemeuropæisk tid (MET).

Danmark tilsluttede sig det internationale zonetidssystem med virkning fra 1. januar 1894. Danmark er ikke med i koordineret universaltid og har sin egen tid: Dansk tid også kaldet Gudhjemtid, da meridianen 15° øst, som astronomisk set er netop én time fra UTC, går omkring 2 km øst for Gudhjem.

Brug af centraleuropæisk sommertid 
Disse lande bruger CET hele året:
  Algeriet
  Angola
  Benin
  Cameroun
  Centralafrikanske Republik
  Tchad
  Demokratiske Republik Congo (vestlige del)
  Republikken Congo
  Ækvatorialguinea
  Gabon
  Niger
 

Landene og territorierne nedenfor bruger CET om vinteren og CEST om sommeren:
  Albanien, siden 1914
  Andorra, siden 1946
 , siden 1893
 , mellem 1914 – 1919 og siden 1940
  Bosnien-Hercegovina, siden 1884
 , siden 1884
 , siden 1891
 , siden 1894 (bortset fra Færøerne og Grønland)
  siden 1940
 , siden 1893
  Gibraltar, siden 1957
 , siden 1980
 , siden 1893
  Liechtenstein, siden 1894
 , mellem 1904 – 1918 og siden 1940
  Makedonien, siden 1884
  Malta, siden 1893
  Monaco, siden 1945
  Montenegro, siden 1884
  Nederland, siden 1940 (bortset fra Aruba og Nederlandske Antiller)
 , siden 1895
 , mellem 1915 – 1919 og siden 1922
  San Marino
 , siden 1884
 , siden 1890
 , siden 1884
 , siden 1946 (bortset fra De Kanariske Øer)
 , siden 1900
 , siden 1894
  Tunesien
  Vatikanet

Referencer 

Tidszoner
Centraleuropa
Västergötland

Västergötland er en historisk provins (landskap) i det sydvestlige Sverige og er en del af Västra Götalands län. 16.676 km², 1.198.806 indbyggere. Landskabet grænser i sydvest til Halland, i vest til Kattegat og Bohuslän, i nord til Dalsland, indsøen Vänern og Värmland, i nordøst til Närke og i øst til indsøen Vättern og Östergötland samt i sydøst til Småland.

Västergötland er kendt for den frodige Västgötaslette, som egentlig består af flere adskilte slettelandskaber. Dette jordbrugsområde er Västergötlands historiske centralbygd, som dog ligger nord for landskabets geografiske midte. Sletteområdet indrammes af karakteristiske plateaubjerge som Kinnekulle, Billingen, Ålleberg, Mösseberg, Hunneberg og Halleberg.

Den sydlige landskabsdel består mest af kuperet terræn med store, tyndt befolkede skovområder.

I syd findes relativt mange søer, mens der kun er få i sletteområdet. I de nordlige grænseegne ligger søerne Unden, Viken og Skagern.

De største byer er Göteborg, Borås, Trollhättan, Vänersborg, Skövde og Lidköping.

Kronprinsesse Victoria er hertuginde af Västergötland og hendes gemal Prins Daniel er hertug af Västergötland.

Historie 

Den første bosættelse er dateret til omkring 8. årtusinde f.Kr.. Med udgangspunkt fra kysten blev landet langs med elvene og søerne befolket. Omkring 3. årtusinde f.Kr. bestod der allerede en udviklet social organisation, som en række af ganggrave, særlig omkring byen Falköping, viser.

Se også 
 Götaland
 Östergötland

Referencer